Komisijos reglamentas (EEB) Nr. 95/83
1983 m. sausio 17 d.
iš dalies keičiantis Reglamentą (EEB) Nr. 3303/82 dėl tam tikrų koeficientų, taikytinų kombinuotiesiems pašarams gaminti naudojamiems pieno produktams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. gegužės 12 d. Tarybos reglamentą (EEB) Nr. 974/71 dėl tam tikrų konjunktūrinės politikos, vykdytinos žemės ūkyje, laikinai išplėtus tam tikrų valstybių narių valiutų kursų svyravimo ribas [1], su paskutiniais pakeitimais, padarytais Reglamentu (EEB) Nr. 3439/82 [2], ypač į jo 6 straipsnį,
kadangi kompensacinės pinigų sumos, įvestos Reglamentu (EEB) Nr. 974/71, buvo nustatytos Komisijos reglamentu (EEB) Nr. 1235/82 [3], su paskutiniais pakeitimais, padarytais Reglamentu (EEB) Nr. 88/83 [4];
kadangi nuo 1982 m. gruodžio 20 d. dėl didelių nugriebto pieno miltelių pardavimo kainos pokyčių, įvykusių 1982 m. lapkričio 3 d., Komisijos reglamentas (EEB) Nr. 3303/82 [5] numato naujus koeficientus, taikytinus nugriebto pieno milteliams ir gyvulių pašarams, kurių sudėtyje yra nugriebto pieno miltelių, parduotų specialiomis sąlygomis, nustatytomis Komisijos reglamentuose (EEB) Nr. 368/77 [6] ir (EEB) Nr. 443/77 [7], su paskutiniais abiejų reglamentų pakeitimais, padarytais Reglamentu (EEB) Nr. 85/83 [8]; kadangi kai kurie nugriebto pieno milteliai, supirkti iki tos datos ir saugomi toli esančiuose sandėliuose, negalėjo būti atvežti iki 1982 m. gruodžio 20 d.;
kadangi dėl to turėtų būti numatyta, kad prekiautojų prašymu tam tikromis sąlygomis tiems kiekiams būtų galima taikyti buvusius koeficientus;
kadangi šiame reglamente numatytos priemonės atitinka Grūdų vadybos komiteto ir Pieno bei pieno produktų vadybos komiteto nuomones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3303/82 1 straipsnis papildomas šia dalimi:
"3. Tačiau prekybininkų prašymu koeficientai 0,30 ir 0,53 ir toliau taikomi produktų kiekiams, dėl kurių yra pateikti įrodymai, kad nugriebto pieno milteliai buvo nupirkti iki 1982 m. lapkričio 3 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1982 m. gruodžio 20 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. sausio 17 d.